Андрэй Козік закрануў пытанне рэфарміравання беларускай юрыдычнай адукацыі. Выступоўца распавёў пра сваё супрацоўніцтва ў якасці старшыні Асацыяцыi мiжнароднага права i арбiтража са студэнтамі беларускіх вышэйшых навучальных устаноў. Дацэнт узгадаў арганізацыю падтрымкі, у тым ліку фінансавай, для ўдзелу беларускіх студэнтаў у міжнародных юрыдычных спаборніцтвах (так званыя moot courts) і падрыхтоўку студэнцкіх заявак на паступленне ў замежныя вышэйшыя навучальныя ўстановы. Андрэй Козік ухваліў паспяховыя выступы беларускіх студэнтаў на міжнародных юрыдычны конкурсах, у тым ліку на Philip C. Jessup International Law Moot Court Competition. Апроч таго, выступоўца адзначыў пазітыўны трэнд запрашэння працадаўцаў да ацэнкі якасці беларускай юрыдычнай адукацыі.